Sunday, May 10, 2009
Hari Umak
Tanggal 10Mei..Hari ni
Ujar urang hari umak..hari ibu..
Namun padaKu..hari-hari adalah hari ibu..
Kerna hari-hari ibu berada di hatiku..
Wayahni ibuku..begana sendirian..
badiam di Pusat Dakwah..cagar menghabis sisa usia..
mempelajari ilmu Allah..hingga ke liang lahat..
Hari ni..pasti ku lawat ibu..rasa rindu mendarau di hati..
biarpun hanyar haja ku lawat ibu..
Umak ku..biarpun sendirian di sana..
Namun ketenangan sentiasa terpancar di wajahnya..
Berkat tanganMu Ibu..
kau melahirkan kami..7 urang..yang menjadi urang..
Harapan kami agar ibu bahagia..sentiasa
Amin
Iwak Daging
Iwak Daging
BAISUKAN Palui basaruan ka rumah-rumah tatangganya nang parak. Inya handak mahaul abahnya nang sudah maninggal. Matan ujung hulu sampai ka ujung hilir, dikatukinya rumah urang saikung-saikung amun kada sampai sarunya inya kada bulik.
"Pabila Lui? ujar Tulamak wan Garbus tapaimbai.
"Kaina habis bada. Imbah bulik matan masigit langsung haja ka rumah," ujar Palui.
"Pas banar, imbah bada itu pas lapar-laparnya. Napa iwaknya Lui? ujar Tulamak pina cagat talinga mandangar cagar bamamakan.
"Iwaknya daging mak ai, pokoknya sakahandak mangaut," ujar Palui pulang.
Limbah bada urang datangan ka rumah Palui, tamasuk bubuhan kakawalannya barataan. Kada lawas pa haji Jain mamimpin acara, imbah itu tadangar sidin mambaca doa haul sakaligus manutup acara.
"Nah nang ini nang kita tunggui," ujar Surawin manggarunum.
"Gaini-i Palui basusurung dahulu Win ai, jangan langsung manangkup ": ujar Garbus managur Surawin.
"Basuhan dahulu disurungi, hanyar iwak lawan nasinya," ujar Palui mamadahi bubuhannya.
"Napa makannya ni pina bagangan waluh? ujar Tulamak maitihi kagangan waluh surungannya.
"Surungi haja dahulu mak ai, tu cacapannya lawan iwaknya jangan katinggalan" ujar Palui manyuruh Tulamak manyurungi iwaknya.
"Iwaknya ni pina bahiris hiris kaya daging pang, tapi cucuklah daging wan gangan waluh?" ujar garbus manjapai-japai kahirisan iwak.
"Itu daging nang paling harat bus ai, nang rancak diulah urang satik makanya lamah. Amun urang kuta katuju banar makanan kaya ini, daging satik gangan waluh, "ujar palui manarangakan.
"Nang sudah lagsung haja makani, kada usah basupanan," ujar Palui manyuruhi bubuhan hadirin makanan
"Rasa suah aku makan daging nangini, ujar Tulamak pina rasa tahu lawan iwaknya.
"Ini rasanya kaya mandai, bujurlah mak?" ujar Garbus.
"Dasar mandai bus ai, itu bawaan julakku matan Amuntai sana," ujar Palui kakalikik tatawa.
"Bah, bapadah daging, sakalinya mandai," ujar Tulamak kakalahan.
"Bujur haja daging Mak ai, tapi daging mandai," ujar Garbus gagarunuman
Monday, May 4, 2009
Budi Diganang
- Budi Diganang
-
- Ditungkaran tuha bahari kita batamuan
- Disampan ganal nang itu jua kita bapandiran
- Di itihi Tua ampun sampan latat kada babaju
- Diiringi Makacil Siah dihiga kiri manyungil timbakau
- Disanding Tukacil dihiga kanan mampual baruko
- Kakanakan kuriakan banyak haja
- Ramik pandiran kita kulaan
- Pandiran urang2 kampong bahari haja
- Bakisah hayam handak dijual
- Handak baaruhan jar Antin Aloh
- Bakisah hintalo dicuntan sakataraan
- Gigir barucau riuh kamalingan
- Batamparan siUcir awan si Andut disimpang tiga
- Tuhuk batata si Imam
- Bakisah amun handak hubi dicabut haja
- Kada bajual, kira halal haja kulaan
- Kira babarian haja hagan bubuhan
- Ramik pandiran kita kulaan
- Si Utoh sibuk handak manjuung ading kasungai
- Si Tua manyariki...
. bararanai jar disampan
- Sampan panuh balapan urang, sabigi basikar
- Ma ampat tandan pisang amas, sajunjung kaladi cina
- Harat haja sampan si Tua ni
- Babudi, bajasa ka urang kampong
- Lima sen diintai sakapala
- Bapala haja sapambarian urang, Tua kada kisah
- Siapa kada pinandu, wahini kadada lagi
- SiTua pandayung sampan kampong ku bahari
-
- mairah98 2230300409h
eng_Latn tgl_Latn bjn_Latn bjn_Latn ind_Latn ind_Latn bjn_Latn bjn_Latn ind_Latn ind_Latn bjn_Latn zsm_Latn zsm_Latn ind_Latn bjn_Latn zsm_Latn pag_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn eng_Latn lua_Latn lua_Latn unk bjn_Latn bjn_Latn bjn_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn sun_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn pag_Latn taq_Latn bjn_Latn bjn_Latn bjn_Latn min_Latn ind_Latn bjn_Latn bjn_Latn sun_Latn unk deu_Latn